\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lietuvos universitetų moterų asociacija (LUMA), Reg.Nr. 190731123

K. Donelaičio g.73, [www.luma.lt](http://www.luma.lt), e- adresas lumalithua@gmail.com, tel. 8 68839781

AB bankas „Swedbankas“, a/s LT 107300010090694876, b.k.73000

**Tėviškės pažinimo draugijai,**

**Lietuvai pagražinti draugijai, skyriams,**

**Lietuvos politinių kalinių ir tremtinių sąjungai,**

**LRT „Gimtoji žemė“,**

**NVO Forumui,**

**Trečiojo amžiaus universitetams 2018 03 27**

Lietuvos Universitetų Moterų Asociacija LUMA (https://www.luma.lt/), kviečia įsijungti organizacijas, įstaigas ir/ar institucijas ir palaikyti akciją **„Sodinu obelaitę – puošiu Lietuvą, gerbiu Motinų atminimą“.**

Jau eilė metų (Nuo 2002 m.), Motinos dienos proga Lietuvos Respublikos Prezidentė apdovanoja ordino „Už nuopelnus Lietuvai“ medaliu daugiavaikes motinas, kurios pagimdė, išaugino iki pilnametystės bei išauklėjo dorais piliečiais 5 ir daugiau vaikų. Kiekvienais metais apdovanojimai įteikiami iki 50 daugiavaikių motinų. Apdovanojimai įteikiami Prezidentūroje.

Tačiau ne visos daugiavaikės Motinos sulaukia garbingo apdovanojimo. **Šiais, Lietuvos 100-čio metais norėtųsi pagerbti absoliučiai visas motinas,** kurioms jau įteikti ir/ar bus įteikiami apdovanojimai, kurios nebuvo pagerbtos, nes JOS nesugrįžo iš tremties, bet jų **vaikai kovojo dėl šios dienos Lietuvos**.

Atminimą Visoms mūsų šalies MOTINOMS, išreiškime pasodindami, minint Motinos dieną, obelaitę. Obelis visada asocijavosi su balta motulės galva – kaip šeimos, meilės, gerumo, vaisių gausos − kaip ir gausių šeimų, simbolis. **Lai žydi 100-čio Lietuva motinų meile.** „Kaip gera žiūrėti į žydinčią obelį, miegantį vaiką ir į Tavo akis..., kurios primena vaikystę ir vakarą šiltą, mieguistą.

*„Ak, obelėle, ir vėl žydi, žiedakėlėle, mano širdy. Stovi po langu balta balta − žiedais į dangų, ta ir ne ta. Bitėmis gieda tavo galva: viską – į žiedą kolei gyva. Kurgi aš dėčiau baltus vargus, jei nežydėčiau – kaip ir žmogus“ -*

Su pagarba LUMA

Prezidentė Dalia Poškienė

Projekto koordinatorė Irena Ceinoriute

Apie pritarimą akcijai ir įsijungimą, prašytume informuoti el. p.: ceinoriute@gmail.com